Ottawa River

Ottawa River (, Algonquin: Kitchissippi) er en flod i Canada, som for en stor del danner grænse mellem provinserne Québec og Ontario. Floden er en venstre biflod til Saint Lawrencefloden. Den blev navngivet efter Ottawafolket som også har lagt navn til byen Ottawa, som ligger på flodens sydlige side.

Geografi 
Ottawa River kilde er Lac de Capimitchigama i Laurentian Mountains i det vestlige Québec. Derfra løber den vestpå til Lac Témiscamingue (Lake Timiskaming) som deles af provinsgrænsen mod Ontario. Grænsen følger siden floden mod sydøst til Ottawa og Gatineau hvor vandfaldet Chutes de la Chaudière ligger. I Ottawa, munder Rideau River ud i Ottawafloden fra syd; i Gatineau på nordsiden udmunder Gatineau River.

Ottawa River fortsætter med at danne provinsgrænse næsten helt frem til Lac des Deux Montagnes, men grænsen drejer af sydpå et stykke opstrøms for søen. Lac des Deux Montagnes har fire udløb: Rivière des Mille Îles mellem det nordlige fastland og Île Jésus (som Laval ligger på), Rivière des Prairies mellem Île Jésus og Île de Montréal, samt Ottawaflodens to grene på hver sin side om Île Perrot . Alle udløbene fører endeligt til Saint Lawrencefloden .

Ottawa Rivers totale længde er 1.271 km; dens afløbsområde omfatter 146.000 km², hvoraf 65% i Québec og resten i Ontario. Midelvandføring ved Carillons kraftværk er 1.950 m³/s, men vandføringen kan variere mellem 700 og 8.000 m³/s.

Største bifloder 
 Bonnechere River
 Coulonge River
 Dumoine River
 Gatineau River
 Kipawa River
 du Lièvre River
 Madawaska River
 Mattawa River
 Mississippi River
 Montreal River
 Rivière du Nord
 Noire River
 Petawawa River
 Rideau River
 Rouge River
 South Nation River

Geologi 

Efter den seneste istid blev floddalen dækket af havbugten Champlainhavet. Fossiler fra liv i havet er blevet fundet i leraflejringer fra denne tid. Aflejringerne har skabt områder med dårligt afløb, som har været udgangspunkt ofr store moser og områder med meget ustabilt kvikler . Flere jordskred er derfor sket i området. Landsbyen Lemieux i Ontario gled ned i South Nation River i 1993, men den var allerede blevet evakueret eftersom man mistænkte at jorden var ustabil der.

Store mængder canadagæs, ænder, måger og vadefugle drager nytte af forårsoversvømmelser og vådområder i Ottawadalen under fugletræk. Ænder overvintrer også i dele af floden som ikke fryser til.

Historie 
Floden var en vigtig handelsvej for algonkinerne , som kaldte den Kitchissippi , "Store flod". Nutidens navn fik den efter en gruppe ottawaer (på fransk Outaouais) kontrollerede floden cirka 1865. De var dog aldrig særligt talrige i dalen.

Samuel de Champlain og Étienne Brûlé blev i 1615 de første europæere som rejste op langs Ottawafloden. Sammen med algonkinguider fulgte de et strøg vestpå til Georgian Bay som skulle blive anvendt af franske pelshandlende i de følgende to århundreder.

I begyndelsen af 1800-tallet begyndte Ottawafloden og dens bifloder at blive udnyttet for at give adgang til de store fyrretræsskove i området. Tømmerhandlen og flådningen blev udviklet hurtigt. Rideaukanalen forbinder siden 1832 Ottawafloden med Lake Ontario, og styrkede sammen med sluserne ved Carillon og Sainte-Anne-de-Bellevue flodens rolle som transportvej. I dag er der blevet bygget flere vandkraftværker langs floden, men den anvendes fortsat i stor udstrækning af fritidsbåde. I året 1952 indtraf en atomenergiulykke i atomkraftværket forskningsreaktoren NRX som førte til at store mængder radioaktivt vand lækkede ud i floden. I 1956 blev det opgivet at lækagen på floden løb op på 0,4 GBq/døgn.

Se også 
 Canadas længste floder

Eksterne kilder/henvisninger 

 Ottawa River på thecanadianencyclopedia.ca
 Integrated Management of the Principal Reservoirs of the Ottawa River Basin

Vandløb i Canada
Québec
Ontario
Ottawa